diompraz a lieky od bolesti
Dobrý deň,chcem poprosiť o radu.Rano užívam na bolest Diompraz,môžem si dať poobede ibuprofen stada,alebo radšej ešte jeden Diompraz? Ďakujem za odpoveď.
Dobrý deň,
ďakujeme za Vašu otázku.
Liek Diompraz obsahuje omeprazol - na zníženie množstva kyseliny, ktorú produkuje žalúdok, a liečivo diklofenak - na zníženie bolesti a zápalu. Jeho užívanie je 1 kapsula denne. Medzi liekom Diompraz a voľnopredajnými liekmi od bolesti (ibuprofen, paracetamol, kyselina acetylsalicylová) boli hlásené viaceré klinicky stredne závažné interakcie. V prípade, že nastavená liečba od bolesti nie je dostačujúca, je potrebné o danej skutočnosti upovedomiť predpisujúceho lekára, ktorý pozná Váš zdravotný stav a rozhodne o vhodnej forme liečby.
Prajem pekný zvyšok dňa.
S pozdravom
Mgr. Emma Halás Haluščíková